
JUDEŢUL TIMIŞ

ORAŞUL DETA

   P R I M A R

Nr. 9825/21.09.2023                                                                                            

REFERAT  DE APROBARE 

a proiectului privind modificarea „Agendei principalelor manifestări cultural-artistice, sportive și de tineret în perioada 1.01.2023-31.12.2023” finanțată din bugetul local de venituri şi cheltuieli.

Diversitatea și complexitatea paletei numeroase de activități, evenimente și manifestări culturale, sociale și educative, organizate în cadrul agendei cultural-sportive și de tineret a orașului Deta pe anul 2023, au atras nu doar publicul țintă, care este în marea majoritate populația orașului Deta, ci și societăți comerciale, dornice să sprijine financiar evenimentele de anvergură prevăzute în Agenda-Cultural Sportivă și de Tineret a orașului Deta  și a satului Opatița pe anul 2023. Dat fiind faptul că evenimentul înscris în Agenda Culturală a orașului Deta ”Zilele Culturale ale orașului Deta” este unul de tradiție și de anvergură datorită calității organizatorice a fiecărei ediții, acesta reușește să acapareze chiar și interesul sponsorilor. Astfel, prin aportul financiar al sponsorilor, adus către această manifestare de anvergură, prin semnarea unor contracte de sponsorizare între instituia Orașul Deta și fiecare sponsor în parte, bugetul Agendei Culturale se suplimentează. Prin urmare, se propune modificarea agendei culturale aprobată în luna mai 2023 cu prezenta propunere rezultată din modificarea bugetului total al evenimentului:  ”Zilele Culturale ale Orașului Deta”, în direcția căruia  s-au îndreptat sumele sponsorizate, astfel încât acest eveniment a putut  fi organizat și în acest an  la un nivel de complexitate ridicat, continuând a fi o tradiție atât pentru localnicii orașului nostru, cât și pentru întreaga zonă, în acest fel reușind să oferim unui public cât mai larg, liberul acces la manifestări culturale, educative și sportive de calitate  care vor contribui la conservarea, valorificarea și promovarea culturii orașului Deta.
          În  conformitate cu prevederile art. 129 alin. (2) litera “d”, alin. (7) literele “d-f” din O.U.G nr. 57/2019 privind Codul administrativ am iniţiat proiectul de hotărâre privind modificarea „Agendei principalelor manifestări cultural-artistice, sportive și de tineret în perioada 1.01.2022-31.12.2022” și îl propun spre adoptare Consiliului local al orașului Deta.

P R I M A R,

Ec. Petru Roman

